
Parlamentul  României

Camera  Deputaţilor

Comisia  pentru apărare, ordine                               Bucureşti, 12.11.2010

publică  şi  siguranţă  naţională                                PL-x 590                                                           

           Nr. 32/313/2010

A V I Z

asupra proiectului de Lege pentru modificarea şi completarea Ordonanţei Guvernului nr. 75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice, precum şi a Legii nr. 567/2004 privind statutul personalului de specialitate al instanţelor judecătoreşti şi al parchetelor de pe lângă acestea

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, în procedură de urgenţă, cu proiectul de Lege pentru modificarea şi completarea Ordonanţei Guvernului       nr. 75/2000 privind autorizarea experţilor criminalişti care pot fi recomandaţi de părţi să participe la efectuarea expertizelor criminalistice, precum şi a Legii nr. 567/2004 privind statutul personalului de specialitate al instanţelor judecătoreşti şi al parchetelor de pe lângă acestea, trimis cu adresa                   nr. PL x 590 din 09.11.2010 şi înregistrat sub nr. 32/313 din 12.11.2010.

           În conformitate cu dispoziţiile art. 75, alineatul (1) din Constituţia României, republicată, şi ale art. 92 alin. (8) pct. 2 din Regulamentul Camerei Deputaţilor, republicat, Camera Deputaţilor este primă Cameră  sesizată. 

            Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus în şedinţa din 17 noiembrie 2010 .


Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ nr. 1238 din 15.10.2010, precum şi Hotărârea Guvernului nr. E 223 din 13.10.2010. 
În urma dezbaterilor, Comisia, cu majoritate de voturi pentru şi 1 vot împotrivă, a hotărât avizarea favorabilă a proiectului de lege, cu următorul amendament: 
“eliminarea alineatului (3) al art. 899”

În raport de obiectul şi conţinutul său, proiectul de lege face parte din categoria legilor organice.

Preşedinte,

Costică  Canacheu
Întocmit: Valentin Busuioc, expert parlamentar

